Apr 03,2015
కేజీ బేసిన్‌లో చమురు అన్వేషణకు ఓఎన్‌జీసీ భారీ పెట్టుబడి
            న్యూఢిల్లీ: ప్రభుత్వ రంగ చమురు సంస్థ ఆయిల్‌ అండ్‌ నేచురల్‌ గ్యాస్‌ (ఓఎన్‌జీసీ) కృష్ణా-గోదావరి బేసిన్‌లో తాజాగా చమురు, గ్యాస్‌ నిక్షేపాల అన్వేషణ కోసం దాదాపురూ.40.000 కోట్ల మేర నిధులను ఖర్చు చేయనుంది. సంస్థ ఛైర్మన్‌ దినేష్‌ కె సరాఫ్‌ ఈ విషయాన్ని గురువారం వెల్లడించారు. కేజీ బేసిన్‌లో నిక్షేపాల అన్వేషణకు తాము క్లస్టర్‌ విధానాన్ని అమలు చేయనున్నట్లు ఆయన తెలిపారు. ఈ సంవత్సరంలోని రెండో ఆర్థభాగంలో తాము ఈ కొత్త విధానానికి సంబంధించిన పూర్తి ప్రణాళికను ప్రభుత్వానికి అందించనున్నట్లు ఆయన వెల్లడించారు. కేవలం తూర్పు తీరంలోనే రూ.40000 కోట్ల మొత్తాన్ని వినియోగించనున్నట్లు ఆయన వివరించారు. తమ సంస్థ ఒక ప్రాంతంలోనే అన్వేషణ కొరకు ఇంత భారీ మొత్తంలో పెట్టుబడులు పెట్టడం ఇదే ప్రప్రథమన్నారు.
మీ స్నేహితులకు రికమెండ్ చెయ్యండి